ספיידי וחבריו המופלאים

ממוזער|כרזת הסדרה באנגלית
**ספיידי וחבריו המופלאים** (באנגלית: **Spidey and His Amazing Friends**) היא סדרת טלוויזיה אמריקאית-קנדית בהנפשה ממוחשבת לילדים, מסוגת גיבורי על והרפתקאות, בכיכובם של ספיידי, ספין ועכביש-רפאים, שמשמשים כגרסת ילדים של הדמויות המקוריות. הסדרה הופקה על ידי Marvel Entertainment, והונפשה על ידי Atomic Cartoons. 

הסדרה הוכרזה לראשונה באוגוסט 2019, כאשר שידור הבכורה שלה התרחש ב-6 באוגוסט 2021 בארצות הברית בערוץ דיסני ג'וניור. בישראל הסדרה שודרה לראשונה בדיבוב לעברית ב-28 בנובמבר 2021 בערוץ דיסני ג'וניור. באוגוסט 2021 הסדרה חודשה לעונה שנייה, אשר שודרה לראשונה במקור ב-19 באוגוסט 2022 והסתיימה ב-10 בנובמבר 2023, ובישראל החלה ב-19 בפברואר 2023 והסתיימה ב-24 במרץ 2024.

ב-15 ביוני 2022 הסדרה חודשה לעונה שלישית, אשר החלה את שידוריה ב-8 בינואר 2024 והסתיימה ב-11 באפריל 2025. בישראל העונה החלה את שידוריה ב-14 באפריל 2024 והסתיימה ב-31 באוגוסט 2025. ב-13 ביוני 2023 הסדרה חודשה לעונה רביעית, אשר החלה את שידוריה ב-16 ביוני 2025 ובישראל ב-1 בספטמבר 2025. ב-27 בפברואר 2025 הסדרה חודשה לעונה חמישית. ב-7 ביוני 2025 הסדרה חודשה לעונה שישית.

בשנת 2025 החל ספין אוף שעוסק באיירון מן בשם "איירון מן וחבריו המדהימים", שלצידו איירון הארט וגרסת ההאלק הצעיר ברון שמכונה "אייירון האלק". 

## תקציר העלילה
הסדרה עוקבת אחר צוות ספיידי שכולל את ספיידי, ספין ועכביש-רפאים, שמטרתו להילחם בנבלים כמו הגובלין הירוק, דוק אוק וקרנף.

## דמויות
* **[[ספיידרמן|ספיידי]]** – גיבור על הנמצא בצוות ספיידי. בעל יכולת לטוות קורי עכביש. בעל יכולת מדעית.
* **[[ספיידרמן (מיילס מוראלס)|ספין]]** – גיבור על הנמצא בצוות ספיידי. החבר הטוב ביותר של ספיידי, כאשר יש לו כוחות דומים לשלו. כמו כן, בעל יכולת הסוואה. בעל יכולת אומנותית.
* **[[ספיידרוומן (גוון סטייסי)|עכביש-רפאים]]** – גיבורת על הנמצאת בצוות ספיידי. ידידה טובה של ספיידי וספין. בעלת יכולת מוזיקלית.
* **מחשב הקורים** – מחשב-על שעוזר לצוות ספיידי.
* **מעקב-י** – רובוט-עכביש שמשמש כסיידקיק של ספיידי.
* **[[גברת מארוול (קמלה קאן)|מיס מרוול]]** – גיבורת על שיכולה להאריך את אבריה.
* **[[הפנתר השחור (קומיקס)|הפנתר השחור]]** – מלך ואקאנדה.
* **[[הענק הירוק|האלק]]** – גיבור על בעל יכולת לרסק דברים.
* **[[מיי פארקר]]** – דודתו של ספיידי.
* **בוטסי** – החתולה של פיטר. באחד הפרקים נטלה את הזהות של "ספיידר-קט", לאחר שהכוחות של פיטר ומיילס הועברו לה בטעות על ידי הגובלין הירוק.
* **אנטונלו** – הנמלה ממין זכר של פיטר.
* **ריו מוראלס** – אמו של ספין.
* **ג'פרסון מוראלס** – אביו של ספין. עובד בתור יערן.
* **בילי מוראלס** - אחותו הקטנה של ספין. הפכה לטירנוזאורוס רקס באחד הפרקים בעקבות האבן של רפטייל. 
* **אהרון דייוויס** - דודו של ספין.
* **גלוריה מוראלס** - סבתו מצד אביו של ספין. בעלת תיק שיש בה כל דבר שידרש, השתמשה בזה בהרפתקה שהיה לה עם נכדה (שהיה בזהות הסודית שלו) ועם הפנתר השחור. 
* **הלן סטייסי** – אמה של עכביש-רפאים. עובדת בתור מפקחת משטרה.
* **ג'ורג' סטייסי** - אביה של עכביש-רפאים. 
* **[[ליידי תמנון|דוק אוק]]**  – פושעת בעלת מחושים מכניים.
* **קאל** – האוקטובוט של דוק אוק. פוחד מעכברים. 
* **[[הגובלין הירוק]]** – פושע שרוכב על רחפן ומשליך פצצות דלעת. בעונה השלישית יש לו טי-רקס מכני, וברביעית יש לו ספינה. באחד מפרקי העונה הרביעית שיבט את עצמו ויצר שני העתקים שכונו "הגובלין הכחול" ו"הגובלין הצהוב". 
* **[[ריינו (קומיקס)|קרנף]]** – פושע דמוי קרנף.
* **סחרורי** – רובוט-עכביש שמשמש כסיידקיק של ספין.
* **[[החתולה השחורה]]** (עונה שנייה) – שודדת בלבוש חתול שאוהבת לגנוב דברים נוצצים. היחידה שנקראת גם בזהותה הסודית. בינה לבין הצוות יש יחסי אהבה-שנאה.
* **[[סאנדמן (מארוול קומיקס)|סנדמן]]** (עונה שנייה) – נבל שעשוי חול ובעל שליטה על החול.
* **[[אלקטרו (קומיקס)|אלקטרו]]** (עונה שנייה) – נבלית בעלת כוחות חשמליים ושניזונה מחשמל.
* **[[איש הנמלה (סקוט לאנג)|איש הנמלה]] ו[[הצרעה]]** (עונה שנייה) – גיבורי על דמויי חרקים בעלי יכולת התכווצות.
* **[[איירון מן]]** (עונה שנייה) – גיבור על בעל שריון שאותו הוא מוציא ממשקפיו. בעל יכולת טכנולוגית. גיבור העל היחיד בסדרה שהוא בן אדם מבוגר. בשנת 2025 יצאה סדרת בת בשם "איירון מן וחבריו המדהימים" שמציגה גרסת בת שלו צעירה, שבהמשך הגרסה ההיא מופיעה בספיישל עם ספיידרמן.   
* **עיגולי** (עונה שנייה) – רובוט-עכביש שמשמש כסיידקיק של עכביש-רפאים.
* **[[רפטייל]]**  (עונה שנייה) – גיבור שיכול להפוך למיני דינוזאורים כלשהם באמצעות אבן מיוחדת. בעונה השלישית מעניק לספיידי וחבריו את יכולת ההשתנות לדינוזאורים. 
* **[[הדבר (קומיקס)|הדבר]]** (עונה שנייה) – אחד מארבעת המופלאים. בעל עור קשיח וכוח על. יהודי במוצאו, כשחלק מהפרקים שעוסקים בו, עוסקים בחגים היהודיים כמו ראש השנה וחנוכה.
* **הרבי** (עונה שנייה) – העוזר הרובוטי של הדבר. הרובוט היחיד שמדבר ויכול לתקשר עם השאר.
* **[[לוק ג'ו]]** (עונה שנייה) – כלב הבולדוג של הבלתי אנושיים. משמש ככלב המחמד של מיס מארוול. בעל יכולת שיגור טלפתית.
* **[[ארנים זולא]]** (עונה שנייה) – מדען מרושע בעל פרצוף שמוקרן בתוך בטנו. יכול לשלוט על מכשירים טכנולוגיים באמצעות שיגור פרצופו עליהם. באחד הפרקים היה בעל קרן שכפול שיכלה לשכפל עצמים.
* **ג'ורג' סטייסי** (עונה שנייה) – אביה של גוון.
* **הידרה-בוטים** (עונה שנייה) – הרובוטים של זולא, אשר יוצאים ממנו ככדורים. בעלי יכולת רחף ונסיעה.
* **[[ילדת הסנאי]]** (עונה שלישית) – ילדה בעלת מראה ויכולות של סנאי, אשר יש לה יכולת לתקשר עם החיה.
* **טיפי-טו** (עונה שלישית) – סנאית שמשמשת כיד ימינה של ילדת הסנאי.
* **[[טיגריס לבן (קומיקס)|טיגריס לבן]]**  (עונה שלישית) – ילדה בעלת כוחות של טיגריס. דוברת את שפת החיות.
* **[[הלטאה]]** (עונה שלישית) – מדען בצורת לטאה. בעל לשון ציד. מתגורר במעבדה  תת-קרקעית בביוב.
* **כנופיית הלטאה** (עונה רביעית) – שלוש איגוונות אנושיות שהלטאה יצר.
* **[[טרפסטר]]** (עונה שלישית) – נבלית בעלת חליפת על ותרמיל בעל בינה מלאכותית שיוצרת מלכודות מתוחכמות ללכידה. 
* **[[מון גירל]]** (עונה שלישית) – ילדה בעלת כישרון במדעים. בעלת חליפה שהיא בנתה.
* **[[שדינוזאור]]** (עונה שלישית) – דינוזאור שמגיע מזמן אחר, שמתפקד כעוזרה של מון גירל.
* **פטוניה** (עונה שלישית) - דודתו של הדבר. 
* **[[קפטן אמריקה]]** (עונה רביעית) – גיבור על שמצטייד במגן ובאופנוע. גיבור העל השני שהוא איש מבוגר.
* **[[ג'ף כריש היבשה]]** (עונה רביעית) - כריש בעל ארבעה רגליים שיכול לשחות וללכת על היבשה, שהיה שייך לפיראט בשם "זקן הקורים" שספיידי וחבריו יורשים את המפקדה שלו לאחר שהם מצאו אותה באמצעות מפת אוצר. 
* **[[הידרו-מן]]** (עונה רביעית) - נבל שעשוי מים ובעל שליטה על המים.
* **קפיצי - קפוצי** (עונה רביעית) - הצפרדע של מיילס.

## מדבבים
בתחילה, הדיבוב העברי של הסדרה בוים על ידי תמי ברק ומייה קדוש, והופק על ידי עדי וולוצקי באולפני אלרום (לימים פרפקט וויסס). לאחר סגירת האולפן, הדיבוב עבר לאולפני דאבי דאב החל מהפרק הרביעי בעונה השלישית, בבימויו של תומר שביט ובהפקתה של ענבר שטגר עזרא.

בנוסף דיבבו בדיבוב העברי אלונה אלכסנדר, גילן שחף, גדי לוי, טליה ברקאי, שיר כהן, כנרת צורף, דניאלה דאון, גיא גולדברג ועינת אזולאי.

## שידור

## פרקים
### הכירו את ספיידי וחבריו המופלאים - עונה 1

### עונה 1

### הכירו את ספיידי וחבריו המופלאים - עונה 2

### עונה 2

### הכירו את ספיידי וחבריו המופלאים - עונה 3

### עונה 3

### הכירו את ספיידי וחבריו המופלאים - עונה 4

### עונה 4

## ספיישלים

## קישורים חיצוניים

* 

## הערות שוליים

קטגוריה:ספיידרמן
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:תוכניות טלוויזיה באנגלית
קטגוריה:דיסני ג'וניור: סדרות
קטגוריה:סדרות טלוויזיה המבוססות על קומיקס
קטגוריה:מארוול קומיקס - סדרות טלוויזיה
קטגוריה:סדרות הנפשה של מארוול קומיקס
קטגוריה:ספיידרמן: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2021